钦定古今图书集成/明伦汇编/氏族典/第128卷 > 陈仕贤
## 钦定古今图书集成/明伦汇编/氏族典/第128卷 > 陈仕贤

按《福清县志》：“仕贤字邦宪，嘉靖壬辰进士，授户部主
事，转杭州知府。绝苞苴请托，不避权贵。迁湖广副使，
广东参政，按察司，河南右布政。时军兴繁费，仕贤廉
勤精核，饷无后期。擢都御史，巡抚湖广。先是，分宜私
人视师海上，有要弗遂，心嗛之。会楚中采木急，科臣
颐指以眊不任事，中之，归里。”